#### Številka: 03216-7/2012-3

Datum: 17. 9. 2012

OSNUTEK

**ZAPISNIK**

13. redne seje Odbora za urejanje prostora in urbanizem, ki je bila v ponedeljek 17.9. 2012 s pričetkom ob 20.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez KOŽELJ, podpredsednik Mirko BRNIČ JAGER, ostali člani, Gregor ISTENIČ, mag. Maja SIMONETI, Sašo RINK, Bojan ALBREHT in tajnik odbora Jan SKOBERNE.

NAVZOČNOST OPRAVIČIL: mag. Blaž LOKAR

NAVZOČI OSTALI VABLJENI:

Vodja Oddelka za urejanje prostora mag. Miran GAJŠEK s sodelavci Alenko PAVLIN, Moniko KOVAČ MESARIĆ ter Tomažem LEVIČARJEM, vodja Oddelka za ravnanje z nepremičninami Simona REMIH s sodelavko Katja OSOLIN, vodja Oddelka za varstvo okolja Alenka LOOSE, iz Oddelka za gospodarske dejavnosti in promet David POLUTNIK, iz Oddelka za zdravje in socialno varstvo Damijana BELAK MRHAR, iz Regionalne razvojne agencije Ljubljanske urbane regije Maša ŠORN, iz LUZ d.d. Ferdo JORDAN, iz Instituta za arhitekturo in urbanizem – Genius loci je bila prisotna Jadranka GRMEK ter Miha VERBIČ iz Službe za organiziranje dela MS.

Na zasedanju je manjkal en član odbora.

Gradiva: k 1.tč., k 2. in 3. tč. so člani odbora svetniki prejeli s sklicem 18. seje MS MOL, gradivo je dosegljivo tudi v elektronski obliki na spletni povezavi: <http://www.ljubljana.si/si/mol/mestni-svet/seje/2010-2014/78799/detail.html> in <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik Odbora za urejanje prostora in urbanizem podžupan prof. Janez KOŽELJ je navzoče lepo pozdravil in predlagal, da se zamenja vrstni red obravnave posameznih točk dnevnega reda, ki so ga člani dobili s sklicem.

Na glasovanje je bil dan

**PREDLOG SKLEPA:**

**Odbor sprejme spremenjeni dnevni red 13. redne seje Odbora za urejanje prostora in urbanizem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 12. redne seje odbora
2. Obravnava gradiva kot pristojnega delovnega telesa mestnega sveta za 18. sejo MS MOL sklicana za 24. september 2012:

**-7. Predlog Odloka o spremembah in dopolnitvah Odloka o občinskem podrobnem prostorskem načrtu za območje Špice**

**-8. Predlog Odloka o spremembah in dopolnitvah Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška**

1. Obravnava gradiva v delih iz pristojnosti odbora kot zainteresiranega delovnega telesa mestnega sveta za 18. sejo MS MOL sklicana za 24. september 2012 (predstavitev gradiva in priprava na razpravo na mestnem svetu):

**-5. Poročilo o izvrševanju proračuna Mestne občine Ljubljana za leto 2012 za obdobje od 1. 1. do 30. 6. 2012**

**-6. Predlog Prometne politike Mestne občine Ljubljana**

4. Pobude in vprašanja

**AD 1**

Potrditev zapisnika 12. redne seje Odbora za urejanje prostora in urbanizem

Predsednik Odbora za urejanje prostora in urbanizem, podžupan prof. Janez Koželj**, je člane odbora seznanil, da je bila 1. korespondenčna seja odbora izvedena zato, ker je bila 4. izredna seja preklicana zaradi ugotovljene nesklepčnosti, ter pozval člane, da sooblikujejo zapisnike odbora, vprašal, če soglašajo z zapisanim oziroma, če imajo kakršnekoli pripombe.** Ker člani niso dali pripomb sta bila dana na glasovanje

**1. PREDLOG SKLEPA:**

Odbor potrdi zapisnika 12. redne seje Odbora za urejanje prostora in urbanizem.

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**2. PREDLOG SKLEPA:**

Odbor potrdi zapisnika ****1. korespondenčne seje**** Odbora za urejanje prostora in urbanizem.

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

**Obravnava gradiva kot pristojnega delovnega telesa mestnega sveta za 18. sejo MS MOL sklicana za 24. september 2012:**

**-7. Predlog Odloka o spremembah in dopolnitvah Odloka o občinskem podrobnem prostorskem načrtu za območje Špice**

Predsednik Odbora za urejanje prostora **je želel, da se ustvarijo pogoji za dokončno urejanje območja Špice in da se čim hitreje uredijo vse nerazrešene razmere ter dal besedo Moniki Kovač MesarićTomažu iz Oddelka za urejanje prostora, ki je predstavila gradivo.**

Po končani razpravi je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira sprejem Predloga Odloka o spremembah in dopolnitvah Odloka o občinskem podrobnem prostorskem načrtu za območje Špice.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**-8. Predlog Odloka o spremembah in dopolnitvah Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška**

Predsednik odbora je povedal, da je bila opravljena javna razgrnitev v zvezi s tem in pozval Tomaža Levičarja, da predstavi gradivo. Povedal je, da so upoštevali pripombe odbora k osnutku akta, predvsem v smislu varnosti pešcev in kolesarjev. Predsednik odbora se je zahvalil, da so pripravljalci akta upoštevali predloge odbora.

Po končani razpravi je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira sprejem Predloga Odloka o spremembah in dopolnitvah Odloka o občinskem podrobnem prostorskem načrtu za dele območij urejanja ŠO 1/2 Šiška, ŠT 1/2 Obvoznica in ŠS 1/6 Zgornja Šiška.**

Navzočih je bilo 6 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Obravnava gradiva v delih iz pristojnosti odbora kot zainteresiranega delovnega telesa mestnega sveta za 18. sejo MS MOL sklicana za 24. september 2012 (predstavitev gradiva in priprava na razpravo na mestnem svetu)

**-5. Poročilo o izvrševanju proračuna Mestne občine Ljubljana za leto 2012 za obdobje od 1. 1. do 30. 6. 2012**

Predsednik Odbora podžupan prof. Janez Koželj je dal besedo mag. Miranu Gajšku vodji Oddelka za urejanje prostora, ki je obrazložil kakšna je realizacija proračuna na njegovem oddelku. Za njim je o realizaciji proračuna govorila vodja Oddelka za ravnanje z nepremičninami Simona Remih.

Predsednika odbora je zanimalo kako se na njenem oddelku usklajuje cena nepremičnine med ponudbo in povpraševanjem. Odgovorila je, da je cena določena na podlagi cenitve – osnovne parametre pa podajo strokovni sodelavci ORN. David POLUTNIK iz Oddelka za gospodarske dejavnosti in promet in Alenka LOOSE vodja Oddelka za varstvo okolja sta opisala in predstavila svoja oddelka.

Član Mirko BRNIČ JAGER je Alenko LOOSE vprašal kaj lahko MOL naredi z gostinskimi lokali in odprtimi žari glede njihovega onasnaževanja – v zrak spuščajo nevarne primesi, ki škodujejo zdravju. Po njegovem mnenju bi morali imeti vgrajene filtre, ki bi prepričevali nevarne izpuste v zrak. Zanimalo ga je kdo izvaja meritve na tem področju. Alenka Loose mu je odgovorila, da meritve mora izvajati pristojni organ in da tukaj ne gre le za gostinske lokale ampak za celo paleto dejavnikov onasneževanja – mizarstva, kemične čistilnice, ipd. Mestna uprava Mestne občine Ljubljana potrebuje laboratorij, vendar ni dovolj stredstev, da bi do tega prišli v doglednem času.

Mag. Maja Simoneti članica meščanka je dejala, da ne smemo čakati na državo, moramo kot občina nekaj narediti na tem področju. Mirko Brnič Jager je izpostavil, da se to težavo da hitro rešiti z aparaturo – filtrom, ki se ga ugradi v dimnik.

Zaključek

Odbor za urejanje prostora in urbanizem se je seznanil s Poročilom o izvrševanju proračuna Mestne občine Ljubljana za leto 2012 za obdobje od 1. 1. do 30. 6. 2012 v delih iz njegove pristojnosti.

**-6. Predlog Prometne politike Mestne občine Ljubljana**

Predsednik odbora podžupan prof. Janez Koželj je dal besedo Davidu Polutniku iz Oddelka za gospodarske dejavnosti in promet, **da predstavi Prometno politiko v Mestni občini Ljubljana. Predstavil je načela, cilje in kako se bo uresničevala prometna politika v prihodnosti. Politika je naravnana na trajnostno mobilnost, varnost ter učinkovitost. Cilj je, da do leta 2020 1/3 vseh potnikov v mestu uporablja potniški promet, 1/3 avto in 1/3 hodi peš oziroma se vozi s kolesom. Prometna politika daje prednost avtobusnemu prometu, kolesarjem ter pešcu.**

**Mag. Miran Gajšek iz Oddelka za urejanje prostora je povedal, da se pripravlja sprememba zakonodaje za evropske sklade – to pomeni, da bi se lahko podvojile investicije na področju urbanih območij. Na prometno politiko je vezano to, da se ukrepi nanašajo tudi na problematiko urbanega okolja, ki ga prometna politika ureja. Torej dobili bi lahko evropski denar, s katerim bi ta prometna politika v praksi čim bolj zaživela in uspela.**

Predsednik odbora podžupan prof. Janez Koželj je dejal, da je ta dokument strokovne narave in ne sme se ga vzeti kot političen akt zaradi politike, ker je primerljiv z ostalimi naprednimi dokumenti, ki jih sprejemajo napredna mesta v Evropi npr. Dunaju in še drugod v EU. S tem dokumentom lahko dosežemo večjo mobilnost, varnost pešcev in kolesarjev v prometu ter izboljšujemo zrak, ki ga vdihavamo. Vesel je, da smo dobili tak dokument, ki je strokoven in bo omogočal uveljavljanje kvalitetnih predlogov prometne politike v Mestni občini Ljubljana. Predstavil je tudi podrobnejša navodila za najbolj ranljive ljudi v prometu – za slepe in slabovidne. Pokazani so bili primeri tudi na power-point prezentaciji.

Članica meščanka mag. Maja Simoneti je izpostavila problem premaloštevilne potrebne zasaditve dreves sočasno z izgradnjo novih cest. Po njenem mnenju je potrebno saditi drevesa, jih ohranjati in ne samo graditi ceste brez kakršnekoli nove zasaditve dreves. Drevesa dajejo senco, znižujejo temperaturo v mestih in čistijo zrak. Treba je upoštevati zelene površine v mestu in jim dati potrebno mesto tudi v prometni politiki.

**Predsednik odbora je predlagal, da se obe pobudi za amandmajsko dopolnitev predloga prometne politike upošteva in pošlje županu ter dal na glasovanje**

**1. PREDLOG SKLEPA:**

**Odbor za urejanje prostora in urbanizem se strinja, da se Navodila za načrtovanje prometnih ureditev MOL dopolni še s podrobnejšimi navodili za projektiranje za slabovidne in slepe osebe, ki so bili predstavljeni na odboru in se jih vključi v predlogu Prometne politike Mestne občine Ljubljana.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet. (zahteva za ponovitev!)

**2. PREDLOG SKLEPA:**

**Odbor za urejanje prostora in urbanizem se strinja, da se Navodila za načrtovanje prometnih ureditev MOL dopolni s Pogoji saditve, varstva in vzdrževanje drevja v obcestnem prostoru, kjer se izvaja prometna politika Mestne občine Ljubljana.**

Navzočih je bilo 6 članov.

Za je glasovalo 5 članov. Proti ni glasoval nihče.

Sklep je bil sprejet. (zahteva za ponovitev!)

Član Bojan Abreht je pohvalil izdelovalce tega dokumenta, ki se ga lahko uvršča oziroma primerja z najboljšimi dokumenti v Mestni občini Ljubljana. Pohvalil je tudi predlagatelje dopolnitve dokumenta z navodili za slepe in slabovidne ter navodili za zasaditve in vzdrževanja drevja. Z njim se je strinjal tudi Sašo Rink, ki je opozoril na določene redakcijske popravke besedila, ki se nanaša na slepe in slabovidne (14 str.,22 str., 44.str. obravnavanega dokumenta).

Gregor Istenič je želel, da se še enkrat glasuje o obeh sklepih – o vsakem sklepu posebej. Predsednik odbora podžupan prof. Janez Koželj je ugotovil, da člani odbora soglašajo s predlogom , da se o obeh sklepih glasuje še enkrat, ker soglašajo da **Navodila za načrtovanje prometnih ureditev MOL v okviru dveh predlogov sklepov dopolni župan MOL v okviru svojih pristojnosti.**

Zato je dal na glasovanje najprej

**1. POSTOPKOVNI PREDLOG SKLEPA:**

**Odbor za urejanje prostora in urbanizem se strinja, da se Navodila za načrtovanje prometnih ureditev MOL dopolni še s podrobnejšimi navodili za projektiranje za slabovidne in slepe osebe, ki so bili predstavljeni na odboru in se jih vključi v predlogu Prometne politike Mestne občine Ljubljana.**

Navzočih je bilo 6 članov.

Za je glasovalo 5 članov. Proti je glasoval 1član.

Sklep je bil sprejet in se ga posreduje županu MOL.

**2. POSTOPKOVNI PREDLOG SKLEPA:**

**Odbor za urejanje prostora in urbanizem se strinja, da se Navodila za načrtovanje prometnih ureditev MOL dopolni s Pogoji saditve, varstva in vzdrževanje drevja v obcestnem prostoru, kjer se izvaja prometna politika Mestne občine Ljubljana.**

Navzočih je bilo 6 članov.

Za je glasovalo 4 članov. Proti ni glasoval nihče.

Sklep je bil sprejet in se ga posreduje županu MOL.

Predsednik prof. Janez KOŽELJ je dal na glasovanje še

**3. PREDLOG SKLEPA:**

**Odbor za urejanje prostora in urbanizem sprejema Predlog prometne politike Mestne občine Ljubljana v delih iz pristojnosti odbora skupaj s sprejetima sklepoma.**

Navzočih je bilo 6 članov.

Za je glasovalo 5 članov. Proti je glasoval 1 član.

Sklep **je bil** sprejet.

Mirko BRNIČ JAGER je zahteval, da se v zapisniku navede obrazložitev njegovega glasu proti pri 3. predlogu sklepa, kajti po njegovem mnenju je veliko kontradiktornosti v predlogu prometne politike - strategija PP MOL je kontradiktorna.

**AD 4**

Pobude in vprašanja

Člani odbora niso razpravljali.

S tem je bil izčrpan dnevni red 13. seje odbora, ki jo je zaključil predsednik ob 22.10 uri.

Zapisala

*Jan Skoberne Prof. Janez KOŽELJ*

Višji svetovalec I. Predsednik

*in*

*Miha VERBIČ*

pripravnik SODMS